stanford-oval/wikipedia huggingface dataset:
פיודור בונדרצ'וק

| --- | --- |

בונדרצ'וק, 2024
 לידה:  9 במאי 1967 (בן 57) מוסקבה, רוסיה הסובייטית, ברית המועצות
 שם לידה:  Фёдор Сергеевич Бондарчук 
 סוגה מועדפת:  מדע בדיוני, היסטוריה ודרמה
 מדינה:  ברית המועצות, רוסיה 
 תקופת הפעילות:  מ-1986
 עיסוק:  תסריטאי, שחקן, מפיק ובמאי קולנוע
 מקום לימודים:  המכון לקולנוע על שם גרסימוב (1991)  Kaptsov Gymnasium № 1520 
 יצירות בולטות:  הפלוגה התשיעית האי המיושב סטלינגרד משיכה
 בן או בת זוג:  Svetlana Bondarchuk  פאולינה אנדרייבה 
 פרסים והוקרה:  פרס TEFI‏ (2003) פרס נשר הזהב (2011)
 http://www.art-pictures.ru/
 פרופיל ב-IMDb
 
פיודור סרגייביץ' בונדרצ'וק (ברוסית: ‏Фёдор Сергеевич Бондарчук; נולד ב-9 במאי 1967) הוא תסריטאי, מפיק ובמאי רוסי. חתן פרס נשר הזהב ולשעבר יושב ראש דירקטוריון אולפני לנפילם (בשנים 2012-2024). בנו של סרגיי בונדרצ'וק.
ביים את הסרט "הפלוגה התשיעית", שהיה שובר הקופות של שנת 2005 ברוסיה. הסרט זכה בשבעה פרסי קולנוע שונים ושמונה מועמדויות, והיה מועמד מטעם רוסיה לפרס אוסקר לסרט הזר הטוב ביותר בשנת 2006. בנוסף ביים את הסרטים "האי המיושב" ו"הקרב על האי המיושב", שהיו הסרטים המכניסים ביותר לשנת 2009. ביים גם את דרמת המלחמה "סטלינגרד", סרט שנשלח בשנת 2013 כמועמדה של רוסיה לפרס אוסקר לסרט הזר הטוב ביותר ואת שובר הקופות "משיכה".
בונדרצ'וק הוא חתן פרס TEFI‏ 2003 בקטגוריית "מנחה תוכנית הבידור הטוב ביותר" על התוכנית "הכורסה" מערוץ CTC. בשנת 2011 זכה בפרס נשר הזהב בקטגוריית "השחקן הטוב ביותר בקולנוע", על תפקידו בסרט "יומיים".
הוא יושב ראש דירקטוריון פסטיבל קינוטאבר, חבר אקדמיית ניקה למדעי הקולנוע, ומייסד תאגיד "גלאבקינו" ויוזם פרויקט עיר הסרטים במוסקבה. הוא מייסד חברת הקולנוע "Art Pictures Studio"‏ וחבר המועצה העליונה של מפלגת "רוסיה המאוחדת".
נעוריו ותחילת דרכו

נולד במאי 1967 במשפחתם של השחקנית אירינה סקובצבה והבמאי סרגיי בונדרצ'וק והיה הילד השני במשפחה (אחותו הבכורה ילנה בונדרצ'וק היא שחקנית תיאטרון וקולנוע). את מרבית חינוכו קיבל מהסבתא יוליה ניקולאייבנה. סיים את בית הספר לאמנויות ואת בית הספר מספר 31 במוסקבה (גימנסיה מספר 1520 על שם קפצוב).
לאחר השלמת לימודיו התקבל ללימודים באוניברסיטה לקולנוע ע"ש סרגיי גרסימוב בפקולטה לבימוי. לאחר השלמת לימודיו התגייס לכוחות המזוינים של ברית המועצות. שירת בקרסנויארסק בחטיבת הרובאים הממונעת השנייה על שם טמאמן. בשנת 1987 חזר לאוניברסיטה לקולנוע ע"ש סרגיי גרסימוב והצטלם לסרט "סטלינגרד" שצילם מורו, הבמאי יורי אוזרוב. היה זה תפקידו השני בקולנוע אחרי שגילם בשנת 1987 את פיודור השני בסרט "בוריס גודונוב" בבימוי אביו סרגיי בונדרצ'וק.
בשנת 1991 השלים בהצלחה את לימודיו באוניברסיטה לקולנוע ע"ש סרגיי גרסימוב.
משפחתו

אביו — סרגיי בונדרצ'וק (25.09.1920 — 20.10.1994), שחקן קולנוע ותיאטרון, במאי, תסריטאי.
אמו — אירינה סקובצבה (ילידת 22.08.1927 – 20.10.2020), שחקנית קולנוע ותיאטרון.
אחותו — ילנה בונדרצ'וק (31.07.1962 — 7.11.2009), שחקנית קולנוע ותיאטרון.
אחיינו — קונסטנטין קריוקוב (יליד 7.02.1985), מפיק ושחקן קולנוע, צורף.
אחות למחצה (מצד האב) — נטליה בונדרצ'וק (ילידת 10.05.1950), תסריטאית, במאי ושחקנית. שיחקה בסרט "סולאריס" (1972).
אחיין — איוואן בורליאייב (יליד 13.09.1976), מלחין.
אחיינית — מריה בורליאייבה (ילידת 1987), שחקנית.
רעייתו לשעבר — סבטלנה בונדרצ'וק (טרם נישואיה רודסקאיה; ילידת 17.12.1968), דוגמנית ומנחת טלוויזיה, העורכת הראשית של מגזין "Hello!". הם נפגשו לראשונה בשנת 1986. במרץ 2016 החליטו להיפרד ולהתגרש,
בנו — סרגיי בונדרצ'וק (יליד 1991), שחקן.
גיסתו — טטיאנה בונדרצ'וק (טרם נישואיה, ממיאשווילי; ילידת 1989), בתו של הספורטאי מיכאיל ממיאשווילי.
נכדתו — מרגריטה בונדרצ'וק (ילידת 6.12.2012).
נכדתו — ורה בונדרצ'וק (ילידת מאי 2014).
בתו — ברברה בונדרצ'וק (ילידת 2001).
אשתו — פאולינה אנדרייבה (ילידת 12.10.1988), שחקנית קולנוע ותיאטרון. הם החלו להתראות בסתיו 2015. במרץ 2016 פורסם שהיו מוכנים להינשא ובספטמבר 2019 הם נישאו בפועל באחוזה יוקרתית.
עסקי הקולנוע > Art Pictures

לאחר השלמת לימודיו באוניברסיטה הרוסית לקולנוע על שם גרסימוב בשנת 1991, פיודור הקים יחד עם ידידיו את החברה הפרטית הראשונה להפקת וידאו קליפים Art Pictures Group, שבהקמתה נטלו חלק סטפן מיכאלקוב וסרגיי קוז'בניקוב. החברה יזמה גם תערוכות שונות והפקת פרסומות.
הסרטונים השונים שהפיקה החברה זכו להכרה רבה והחברה הפיקה פרסומות למותגים בינלאומיים כדוגמת Heinz, פיליפס, סוני, World Class, פפסי, MTV, ‏Zikr, Colgate ולחברות מקומיות כמו עיתון הקומרסאנט, СладКо, חברת הנפט והגז של טיומן TNK-BP, רשת Евросеть ותחנות הרדיו Хит FM ו"107,4", מוסאנרגו וחברת התעופה ונקובו.
בשנת 2002 החברה החלה לעסוק בהפקת סרטי קולנוע וסרט הקולנוע הראשון בהפקתה היה "בתנועה" בבימויו של פיליפ יאנקובסקי, שהופק בשיתוף פעולה עם אולפני "Slovo" וחברת Non-stop Production‏ (הסרט זכה בשבעה פרסים, לרבות פרס ניקה בקטגוריית תגלית השנה והיה מועמד לפרס נשר הזהב בקטגוריית העריכה הטובה ביותר ושלל סרטים נוספים).
בשנת 2006 בונדרצ'וק חבר למפיק דמיטרי רודובסקי וארגן את חברת Art Pictures Group ושינה שמה ל"Art Pictures Studio". האולפנים החלו בהפקת סרטים מוצלחים שהפכו לסרטי קאלט ושוברי קופות ברוסיה כדוגמת "חסמין", "האי המיושב", "הקרב על האי המיושב", "יומיים" והחלה לעסוק גם בהפקה והפצת סרטים.
בשנת 2009 בונדרצ'וק ורודובסקי הקימו את חברת Art Pictures Media (בקירילית: Арт Пикчерс Медиа) שעוסקת בשיווק סרטי הקולנוע של האולפנים לחנויות ולערוצי הטלוויזיה. החברה גם החלה בהפצת סרטים זרים ברוסיה כדוגמת "אבי ההמצאה" וסרטו של ונסן קאסל "The Monk". בשנת 2010 החברה הפיצה את המותחן הפסיכולוגי "פובוס. מועדון הפחד" שהיה לסרט הראשון שהופץ על ידי האולפנים באופן עצמאי והופץ ברוסיה, גרמניה, לטביה, ליטא ואסטוניה.
עסקי הקולנוע > גלאבקינו

בשנת 2008 בונדרצ'וק שיתף פעולה עם קונסטנטין ארנסט ואיליה בצ'ורין כדי להקים את חברת הסרטים "גלאבקינו" (Главкино) על מנת להפיק סרטים בחשיבות לאומית, לקדם במאים צעירים ולסייע לצמיחת תעשיית הקולנוע ברוסיה. אולפני גלאבקינו ממוקמים בקומפלקס מבנים הנחשבים לאחד הגדולים מסוגם ברוסיה ובמזרח אירופה. שטח הקומפלקס מגיע ל-33 אלף מטרים רבועים, ושטחו של מתחם הצילומים מגיע ל-3,107 מטרים רבועים. האולפנים עוסקים בפוסט פרודקשן, הפצת תוכן קולנועי וטלוויזיוני.
בסתיו 2011 יזם בונדרצ'וק עם "גלאבקינו" והאקדמיה לקולנוע בניו יורק הקמת מלגה על שם אביו סרגיי בונדרצ'וק שמאפשרת לבמאים צעירים מרוסיה ללמוד להפיק יחד עם מומחים אמריקאים ורוסים.
רשמית, האולפנים נחנכו בשנת 2012.
עסקי הקולנוע > מיזם עיר הסרטים

בשנת 2009 בונדרצ'וק החל לשתף פעולה עם אדוארד פיצ'וגין וסרגיי סליאנוב להקמת מיזם "עיר הסרטים" (КИНО СИТИ), הקמת מתחמי קולנוע בכל ערי הפדרציה הרוסית.
טלוויזיה

מספטמבר 2002 ועד אוגוסט 2004 בונדרצ'וק הנחה את משחק הטלוויזיה "הכורסה" של ערוץ СТС. בשנת 2003 הוענק לו פרס TEFI כמנחה תוכנית הבידור הטוב ביותר. במרץ 2004 היה לחבר האקדמיה הרוסית לטלוויזיה.
בשנת 2004 הנחה את הגרסה הרוסית לתוכנית הטופ מודל הבאה, שנקראה "את סופר מודל" (Ты — супермодель).
משנת 2005 הנחה גם את התוכנית "קולנוע בפרוטרוט" (Кино в деталях‏), בתוכניותיו התראיינו שחקנים ובמאים ובהם אוליבר סטון, דארן ארונופסקי, מייקל ביי, כריסטוף ואלץ, דניאל קרייג וטיל שווייגר.
בשנת 2013 נטל חלק בהפקות טלוויזיוניות שונות. בשנת 2019 החל לביים לראשונה סדרת טלוויזיה, הסדרה "פסיכו", שצילומיה הושלמו בתחילת ספטמבר 2020.
פילמוגרפיה > בימוי

| שנה | סרט | הערות |
| --- | --- | --- |
| 2005 | הפלוגה התשיעית |  |
| 2006 | הדון השקט | ערך את סדרת הטלוויזיה שאביו ביים |
| 2008 | האי המיושב |  |
| 2009 | הקרב על האי המיושב |  |
| 2012 | אין מה למהר | סרט קצר. ביים סצנה אחת |
| 2013 | סטלינגרד |  |
| 2015 | ארבע עונות |  |
| 2017 | משיכה |  |
| 2020 | פלישה |  |
| 2020 | פסיכו | סדרת טלוויזיה מבית More.tv |
פילמוגרפיה > הפקה

| שנה | סרט | הערות |
| --- | --- | --- |
| 2002 | בתנועה |  |
| 2003 | קרח חשוף |  |
| 2005 | הפלוגה התשיעית |  |
| 2006 | חמסין |  |
| 2008 | האי המיושב |  |
| 2009 | הקרב על האי המיושב |  |
| 2010 | פובוס. מועדון הפחד |  |
| 2011 | יומיים |  |
| 2011 | הודעה לשנה החדשה |  |
| 2012 | אוגוסט. השמיני |  |
| 2012 | עבודת הכלב |  |
| 2012 | נטול נשמה |  |
| 2013 | אהבה ראשונה | סדרת טלוויזיה |
| 2013 | אחת, שתיים, אוהב אותך |  |
| 2013 | נבחרת הנוער | סדרת טלוויזיה |
| 2013 | לשרוד אחרי |  |
| 2013 | לברוח, להתעדכן, להתאהב |  |
| 2013 | כן וכן |  |
| 2013 | הלילית הלבנה |  |
| 2013 | יבגני אונגין |  |
| 2014 | המחשב |  |
| 2015 | הגדוד |  |
| 2015 | נטול נשמה 2 |  |
| 2015 | סאבה. לב הלוחם | סרט אנימציה |
| 2015 | אתחתן מיד |  |
| 2015 | מיליונים ברשת |  |
| 2015 | ברמן |  |
| 2015 | הלוחם |  |
| 2015 | קור נצחי |  |
| 2015 | ארבע עונות |  |
| 2016 | בני משפחה חפוזים |  |
| 2016 | לא מענייני |  |
| 2016 | רק לא הם |  |
| 2016 | הילד הטוב |  |
| 2016 | מלכת העלה |  |
| 2016 | אהבה מוגבלת |  |
| 2016 | הפרה לוחמנית |  |
| 2016 | רדומים | סדרת טלוויזיה |
| 2017 | משיכה |  |
| 2018 | על הקרח |  |
| 2021 | שעה לזריחה |  |
| 2021 | דרום רוסי |  |
| 2021 | בונדרצ'וק: Battle | סרט תיעודי על אביו סרגיי בונדרצ'וק |
דעות פוליטיות

בונדרצ'וק תומך בדמיטרי מדבדב ובולדימיר פוטין, ובמרץ 2014 אף חתם על מכתב תמיכה בפעילות השלטונות בנושא סיפוח חצי האי קרים.
נמנה עם 103 אישי ציבור ברוסיה שתמכו במעצרן של בנות להקת Pussy Riot.
הערות שוליים

↑  Кинопрокат. Итоги 2005 года
↑  «Оскар-2007: „9 рота“ выходит в свободное плавание» (Российская газета, 27.09.2006)
↑
↑  Лауреаты премии «Золотой орёл» — 2011
↑   האתר הרשמי של Art Pictures Studio‏
↑  Бюро Высшего совета Партии, Единая Россия
↑  Бондарчук Фёдор — Биография — Актеры советского и российского кино
↑  Светлана Бондарчук. Биография. // kino-teatr.ru
↑  Супруги Бондарчуки: развод, раздел, аплодисменты!
↑  Развод и раздел имущества: Федор Бондарчук скрывает капитал от экс-жены?, Cosmopolitan
↑  Фёдор и Светлана Бондарчук разводятся: официальное заявление. "Hello!" (Russia) // ru.hellomagazine.com (19.03.2016)
↑  Александр Нечаев. Фёдор Бондарчук стал дедушкой. Газета "Комсомольская правда" // kp.ru (7.12.2012)
↑  Фёдор Бондарчук готовится к свадьбе с Паулиной Андреевой. — Роман знаменитого режиссёра с актрисой длится более полугода, 30.03.2016 // 7days.ru
↑  Мария Ремизова. Фёдор Бондарчук впервые вышел в свет с невестой. — Вместе с Паулиной Андреевой режиссёр и актёр появился на красной дорожке «Кинотавра». kp.ru (13.06.2016)
↑  Бондарчук Фёдор — Биография — Актеры советского и российского кино
↑  Победители конкурса «ТЭФИ-2003»
↑  «9 рота» Фёдора Бондарчука («Российская газета» — Неделя № 3887)
↑  «Бондарчук застраховад свой новый фильм», gazeta.ru
↑  Прокино.ru
↑  Бондарчук получил «Золотого орла» за фильм «Два дня»
↑  Официальный сайт ГИБДД МВД России: Сегодня в кинотеатре «Октябрь» состоялась премьера киноальманаха «Некуда спешить»
↑  Кинопрокат России: итоги 2012 года, kinobusiness.com
↑  Закончились съёмки «Сталинграда»
↑  «Сталинградом» Бондарчука занимаются стереографы «Хоббита»
↑  Федор Бондарчук и Тиль Швайгер сыграют друзей-туристов — Известия
↑  История компании «Арт Пикчерс»
↑  № 14 (825) / Искусство и культура / Кино / Главком «Главкино»
↑  אתר המלגה
↑  Смотрим телевизор. Какое послание пыталось донести телевидение до зрителя в дни майских праздников?, Радио Свобода, 2004-05-20
↑  Янковский и Бондарчук друг другу нравятся, Комсомольская правда, 2005-08-29
↑  ЦИК опубликовал полный список доверенных лиц Путина. «Комсомольская правда», 7.02.2012.
↑  Хаматова, Миронов, Бондарчук поддержали Pussy Riot
↑  Творческая элита России вступилась за Pussy Riot
| סרטי פיודור בונדרצ'וק |
| --- | --- | --- |
| סרטים שביים | הפלוגה התשיעית (2005) • האי המיושב (2009) • סטלינגרד (2013) • משיכה (2017) • פלישה (2020) |  |
| סדרות שביים | פסיכו (2020) |  |
| --- | --- |
בקרת זהויות :  PLWABN: 9810686220305606  BIBSYS: 11035915  BNE: XX5578646  BnF: cb171387521 (data)  GND: 139974075  ISNI: 0000 0001 0999 9568  LCCN: no2008174346  LNB: 000288771  MusicBrainz: 24fe8240-f97d-48d6-bb4d-97377e359afd  NKC: osd2010555688  NLK: KAC201611028  RERO: 02-A027137365  SUDOC: 156944618  VIAF: 95580676   WorldCat (עם VIAF): 95580676 
בונדרצ'וק בילדותו
פיודור וסבטלנה בונדרצ'וק בפתיחת פסטיבל קינוטאבר 2013 בסוצ'י.
טיגראן קאוסיאן (מימין), פיודור בונדרצ'וק (שני מימין), יורי אוזרוב (משמאל) בעת צילומי הסרט "סטלינגרד", 1987
בונדרצ'וק בצילומי "האי הלא מיושב"
בונדרצ'וק וארתור סמוליאנינוב בצילומי הסרט "חמסין"
בונדרצ'וק וסרגיי גרמאש בצילומי "האי הלא מיושב"
בונדרצ'וק וקונסטנטין קריוקוב בצילומי הסרט "הפלוגה התשיעית"
רייזור (להקה)

| --- | --- |
רייזור בהופעה ב-2016
רייזור בהופעה ב-2016
 מקום הקמה:  גואלף, אונטריו, קנדה
 תקופת הפעילות:  1983–1992, 1996–היום
 סוגה:  ת'ראש מטאל, ספיד מטאל
 חברת תקליטים:  Voice, Viper, Steamhammer, Fringe Product, Hypnotic
 come.to/the.razor.pages
 חברים
 דייב קרלו  בוב ריד  מייק קמפניולו  ריידר ג'ונסון
 חברים לשעבר
 ג'ון שפל  סטייס "שיפדוג" מקלארן  מייק "M-Bro" אמברו  ריץ' אוסטרבוש  ג'ון ארמסטרונג  אדם קרלו  רוב מילסה
רייזור (באנגלית: Razor) היא להקת ת'ראש מטאל קנדית שהוקמה בשנת 1983 בגואלף, אונטריו. הם מוכרים גם כחלוצי הת'ראש מטאל הקנדי וכונו כאחד מ"ארבעת הגדולים" של המדינה, לצד Sacrifice,‏ Voivod ו-Annihilator.
היסטוריה > השנים הראשונות והפיצול (1983–1992)

רייזור הוקמה בשנת 1983 על ידי הגיטריסט דייב קרלו. חבר משני בשם ג'ון שפל היה בלהקה באותה תקופה כסולן וכגיטריסט, אך עזב בשנת 1984. לאחר מאמצים כושלים עם שני סולנים אחרים, קרלו הקים בסופו של דבר הרכב שכלל את הסולן סטייס "שיפדוג" מקלארן, הבסיסט מייק קמפניולו והמתופף מייק "M-Bro" אמברו. דמו בן 5 רצועות הוקלט בשנת 1984 לפני יציאתו של המיני-אלבום Armed &; Dangerous במאי 1984 על ידי Voice רקורדס, שזכה לשבחים מחתרתית. בדצמבר 1984 הוקלט אלבום דמו בשם Escape the Fire, שהפך לאלבום הראשון באורך מלא Executioner's Song, שיצא באפריל 1985 דרך חברת התקליטים Viper רקורדס. באוקטובר 1985 יצא האלבום Evil Invaders. רייזור הופיעו בארצות הברית ובקנדה עם סלייר, מוטורהד וונום.
האלבום השלישי Malicious Intent יצא באפריל 1986. האלבום סבל עקב הצטברות סכסוכים פנימיים בתוך הלהקה והיעדר הוצאה רשמית בארצות הברית, מה שהוביל את הלהקה לבקש שחרור מוחלט מחברת התקליטים Viper/Attic Records. לפיכך, בינואר 1987 נענתה בקשת הלהקה ורייזר שוחררו מהחוזה. כעת חופשיים להמשיך להסכם ולכיוון חדש, ביולי 1987 יצא האלבום הרביעי Custom Killing. האלבום, שמומן במימון עצמי, זכה להצלחה מסחרית נמוכה והמעריצים התעלמו ממנו, כאשר המוזיקה עברה לגישה ניסיונית ומתקדמת יותר מאלבומים קודמים. המתופף מייק אמברו והבסיסט מייק קמפניולו עזבו את הלהקה זמן קצר לאחר יציאת האלבום והוחלפו במהירות באחיו של דייב קרלו, אדם, על הבס ורוב מילס על התופים. רייזור חזרו לשורשים שלהם עם האלבום החמישי Violent Restitution, שיצא בשנת 1988 על ידי Steamhammer. הוא התקבל יפה, ונחשב אגרסיבי וכבד יותר מקודמו. נכון להיום, הוא נותר האלבום המצליח ביותר של הלהקה מבחינה מסחרית.
העניין של הסולן סטייס מקלארן בלהקה ירד, מה שהוביל בסופו של דבר לעזיבתו. הוא הוחלף על ידי סולן לונדון אונטריו בוב ריד, שלהקתו SFH פתחה הופעות עבור רייזור בתחילת 1988. לאחר מכן חתמה הלהקה עם Fringe Product והוציאה את Shotgun Justice במרץ 1990. הם הופיעו במקומות קטנים יותר, עם Sacrifice ו-Disciples of Power. לפני הקלטת האלבום הבא, המתופף רוב מילס היה מעורב בתאונה שלא אפשרה לו להופיע. בערך באותו זמן, אדם קרלו עזב את הלהקה והוחלף על ידי בסיסט SFH ג'ון ארמסטרונג. האלבום הבא Open Hostility יצא בשנת 1991. בשל פציעתו של מילס וחוסר יכולתו להופיע באלבום, דייב קרלו השתמש במכונת תופים כדי לשחזר את סגנונו. מאוחר יותר חזר מילס ורייזר יצאו לסיבוב הופעות לתמיכה באלבום לקראת הופעתם האחרונה ב-2 באוקטובר 1992. בעקבות סיבוב ההופעות, דייב קרלו, שהרגיש שהטעם המוזיקלי השתנה ושרייזר עשה את שלו, החליט לפרוש והלהקה התפרקה. בשנת 1994 יצא לאור אוסף רטרוספקטיבי בשם Exhumed על ידי Fringe Product.
היסטוריה > איחוד והשנים האחרונות (1996-היום)

בשנת 1996, רייזור חזרו להיות פעילים כתוצאה מהרעיון של הסולן בוב ריד להקים מחדש את הלהקה. אל ריד וקרלו הצטרפו ארמסטרונג ומתופף SFH ריץ' אוסטרבוש. אלבום האולפן השמיני Decibels יצא לאור בשנת 1997 על ידי Hypnotic רקורדס. ארמסטרונג ואוסטרבוש כבר לא היו בלהקה והוחלפו על ידי רוב מילס ואדם קרלו (לפני שהוחלף על ידי מייק קמפניולו).
רייזור השתתפו בסיבוב ההופעות The Gates of Hell בשנת 2005, בפסטיבל Headbangers Open Air בשנת 2009 ובפסטיבל True Thrash באוסקה בשנת 2011. DVD של הופעה זו שוחרר רק ביפן בפברואר 2012.
ב-19 באפריל 2012, קרלו אובחן כחולה בסרטן הפה, אך טופל בהצלחה וחזר לתפקידיו בגיטרה ב-2015. הלהקה הופיעה באירוע צדקה בשנת 2014, בפסטיבל Maryland Deathfest בשנת 2015 ובפסטיבל California Deathfest בשנת 2016.
בשנת 2014, המתופף רוב מילס עזב את הלהקה והוחלף על ידי מתופף Ripp'rd ריידר ג'ונסון.
אלבום האולפן התשיעי Cycle of Contempt יצא לאור ב-23 בספטמבר 2022, והיה האלבום הראשון מזה 25 שנה.
הערות שוליים

↑  13 Canadian metal albums everyone should own, Kerrang!, ‏5 May 2020 (באנגלית)
| --- | --- |
בקרת זהויות :  GND: 1081263598  ISNI: 0000 0000 8521 2213  LCCN: no98056865  MusicBrainz: ba31a1e0-6b75-458f-b07f-ec81253513a1  VIAF: 123082379   WorldCat (עם VIAF): 123082379
שאבה זאהוואניה

| --- | --- |
אין תמונה חופשית
 לידה:  15 במאי 1959 (בת 65) אוראן, צרפת 
 מוקד פעילות:  אלג'יריה 
 תקופת הפעילות:  מ-1981 
 סוגה:  ראיי 
 שפה מועדפת:  ערבית 
 חברת תקליטים:  איילנד רקורדס 
 פרופיל ב-IMDb
 
חלימה מאזי (בערבית: حليمة مازي; נולדה ב-15 במאי 1959), המוכרת תחת שם הבמה שאבה זאהווּאניה (בערבית: الشابة الزهوانية), היא זמרת מרוקאית-אלג'יראית בז'אנר הראיי.
ביוגרפיה

נולדה באוראן שבאלג'יריה לאב ממוצא מרוקאי ולאם מקומית.
בשנת 1981 החלה את הקריירה שלה בביצוע מוזיקת ראיי, ובשנת 1986 זכתה להכרה ציבורית גדולה יותר עם השיר "Khâli ya khâli" שביצעה יחד עם שב חמיד. את התואר "שאבה", המקביל ל"שב" ומשמעותו צעירה, קיבלה בתקופה זו כנהוג בז'אנר הראיי.
בקיץ 1987 זכתה לפרסום רב הודות לדואט "Beraka" שביצעה לצד שב חסני. השיר כלל תוכן שנחשב לבוטה בסטנדרטים של אלג'יריה, וגרם להקצנת העמדות של גורמים פונדמנטליסטים כנגדה וכנגד חסני.
לאחר שחסני נרצח ב-1994 בידי גורמים קיצוניים, זאהווּאניה נמלטה ועברה להתגורר בצרפת. ב-1999 הורשתה לחזור לאלג׳יריה, שם הקליטה מספר שירים.
מאז, הקליטה במהלך השנים עוד שירים רבים לצד אמנים שונים.
דיסקוגרפיה נבחרת

H Bibi Darha Biya (2003)
El baraka (2002)
Zahouania (2001)
Samahni ya zine (2000)
Rhythm n Raï (1997)
Formule Raï (1995)
Nights without Sleeping (1988)
Rachid System Feat. Rim'K
Wourini Win Rak Tergoud
Mazelt fi lbal
Ya Lala Torkia
Amitiés Sacrée featuring TLF
La Route du Soleil featuring Rim'K
כיווניות

דיאגרמת כיווניות אופיינית.
אונה ראשית (מימין באדום), אונה אחורית (משמאל בכחול) ואונות משניות (באפור)
באלקטרומגנטיות, כִּיווּנִיוּת (באנגלית: Directivity) היא תכונה של אנטנה המבטאת מדידה של עוצמת הקרינה המוקרנת מאנטנה בכיוון הפליטה העוצמתית ביותר ביחס לעוצמת הקרינה המוקרנת מקורן איזוטרופי אידיאלי (הקורן באופן שווה ובאותה עוצמה בכל הכיוונים).
כיווניות של אנטנה היא רכיב של שבח האנטנה, המרכיב השני של הנצילות החשמלית שלה. כיווניות של אנטנה היא מדד חשוב מפני שמרבית הקרינה מיועדת לכיוון מסוים או לפחות למישור מסוים (אופקי או אנכי), כאשר הקרינה הנוספת במישורים אחרים נחשבת (במקרה הטוב) בזבוז של הספק.
ערכים של כיווניות של אנטנה יכולים לנוע מכ-1.76 dBi עבור דיפול פשוט עד לכ-50 dBi עבור צלחת גדולה.
הגדרה

הכיווניות  D של אנטנה היא הערך המרבי של שבח האנטנה הכיווני. השבח הכיווני מיוצג על ידי  D(\theta ,\phi ) ומשווה את עוצמת הקרינה  U(\theta ,\phi ) אשר נוצרת על ידי אנטנה בכיוון מסוים ביחס לערך הממוצע עבור כל הכיוונים.
כאן  \theta  ו־ \phi  הן זוויות מרחביות של קואורדינטות כדוריות רגילות,  U(\theta ,\phi ) היא עוצמת הקרינה (ההספק ליחידת זווית מרחבית) ו־ P_{\mathrm {tot} } היא סך הספק הקרינה (Total radiated power – TRP).
הערכים  U(\theta ,\phi ) ו־ P_{\mathrm {tot} } מקיימים את הקשר:
כלומר סך ההספק  P_{\mathrm {tot} } היא האינטגרל של  U(\theta ,\phi ) לפי יחידת זווית מרחבית על פני משטח כדורי. מכיוון שיש 4π סטרדיאנים על ספירה כדורית, הגודל של  P_{\mathrm {tot} }/4\pi  מייצג את ממוצע ההספק (ליחידת זווית מרחבית).
במילים אחרות, שבח כיווני הוא העוצמה של אנטנה בקואורדינטה  (\theta ,\phi ) מסוימת חלקי העוצמה לו האנטנה הייתה איזוטרופית הקורנת את אותו סך הספק כולל למרחב.
כיווניות היא אם כך ערך השבח המקסימלי הכיווני בין כל הערכים הזוויתיים האפשריים:
המילה כיווניות משמשת כמילה נרדפת לשבח כיווני. השימוש ברור למדי מכיוון שהכיוון יוגדר או ירמז על ידי תלות בכיוון. גרסאות מאוחרות של IEEE אימצו את המושג אולם הוא עדיין לא אומץ בפועל בכל העולם.
יחס לרוחב האלומה

הזווית המרחבית של האלומה,  \Omega _{A}, מוגדרת כזווית המרחבית אשר כל העוצמה תקרון דרכה אם קרינת האנטנה הייתה קבועה ומקסימלית. אם הזווית המרחבית של האלומה ידועה, ניתן לחשב את הכיווניות כך:
כלומר, היחס בין הזווית המרחבית לבין המשטח אותו היא חותכת.
הזווית המרחבית של האלומה יכולה להיות משוערכת עם אונה מרכזית אחת וכמה אונות משניות זניחות, על ידי הכפלה בחצי עוצמת רוחב האלומה (ברדיאנים) בשני מישורים ניצבים. חצי עוצמת רוחב האלומה הוא פשוט הזווית המרחבית בה הקרינה היא לפחות חצי העוצמה המקסימלית.
החישוב יכול להתבצע במעלות במקום ברדיאנים:
כאשר  \Theta _{1d} היא רוחב חצי העוצמה במישור אחד (במעלות) ו־ \Theta _{2d} היא זווית חצי העוצמה של האלומה במישור השני.
במערכים מישוריים קירוב טוב יותר יכול להיות:
ביטוי בדציבל

נדיר למצוא ביטוי של הכיווניות במונחים של המספר הטהור (חסר היחידות)  D. השימוש הנפוץ הוא על ידי ביטוי כדציבלים על ידי השוואה לאנטנת ייחוס:
במקרים רבים נעשה שימוש באנטנת ייחוס תאורטית שהיא קורן איזוטרופי מושלם אשר קורן באופן אחיד לכל הכיוונים ולכן בעל כיווניות של 1, והנוסחה היא:
אנטנת ייחוס נפוצה נוספת היא דיפול מושלם, אשר קורן בניצב לעצמו עם כיווניות של 1.64:
ראף לאו

| --- | --- |
אין תמונה חופשית
 לידה:  6 באוקטובר 1996 (בן 28) 
 מדינה:  הממלכה המאוחדת 
 עיסוק:  דוגמן, שחקן קולנוע, טלוויזיה ומפיק
 מקום לימודים:  בית הספר בדאלס 
 פרופיל ב-IMDb
 
רפרטי (ראף) ג'ליקו פרוסט לאו (שם מלא באנגלית: Rafferty Jellicoe Frost Law נולד: 6 באוקטובר 1996) הוא שחקן קולנוע, טלוויזיה, דוגמן ומפיק אנגלי.
ביוגרפיה

לאו נולד בשנת 1996 לשחקן ג'וד לאו לדוגמנית לשעבר ולמעצבת האופנה סיידי פרוסט. הוריו, נפרדו בשנת 2003. הוא אח בכור לרודי, איריס, עדה וסופי.
קריירה > דוגמנות

לאו ערך את הופעתו הראשונה על מסלול הדוגמנות ביוני 2014 בתצוגת בגדי הגברים של DKNY. לאחר מכן דגמן עבור חברת האופנה אפרה לונדון. הוא דגמן גם עבור חברת האופנה ברברי ונבחר לגבר המתלבש הטוב ביותר לשנת 2016 על ידי מגזין GQ. בשנת 2017 צעד על מסלול תצוגת האופנה של דולצ'ה וגבאנה והשתתף בקמפיין האופנה לגברים של החברה. הוא מיוצג על ידי סוכנות הדוגמנים "Select Model Management".
קריירה > מוזיקה

לאו הוא הסולן והגיטריסט של להקת "Outer Stella Overdrive". הוא הכיר את חבר הלהקה קלווין בואנו כשזה היה בן זוגה של אחותו הדוגמנית והשחקנית איריס. הלהקה הוציאה כמה סינגלים. יציאת האלבום נדחתה עקב מגפת הקורונה. בלהקה חברים בואנו, רודי אלברן ויאמין אמין.
משחק

לאו שיחק לראשונה בשנת 2010 בסרט המעקלים לצד אביו. בסרט הוא גילם את הדמות שגילם אביו בצעירותו.
בשנת 2019 הפיק ושיחק בסרט הקצר "הכובע". בסרט השתתף גם אביו. הסרט היה מועמד בקטגוריית הסרט הקצר הבריטי הטוב ביותר לשנת 2020 ב-"Raindance Film Festival". באותה שנה שיחק בסרט הקצר "Contact".
בשנת 2021 שיחק בתפקיד ראשי לצד מייקל קיין, לנה הידי וריטה אורה בסרט הקולנוע טויסט.
באפריל 2021 לוהק לאו לתפקיד ראשי בסדרה אדוני האוויר בהפקת סטיבן ספילברג וטום הנקס.
בשנת 2022 הופיע בקליפ "Are You Entertained" של אמן היפי הופ ראס שמארח את אד שירן בקליפ מופיע גם השחקן טום פלטון.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2010 | המעקלים | רמי הצעיר | סרט קולנוע |
| 2019 | Running Man | פרד לאב | סרט קצר |
| 2020 | Contact | רולף | סרט קצר |
| 2020 | הכובע | בחור צעיר | סרט קצר, שחקן, מפיק |
| 2021 | טוויסט | טוויסט | סרט קולנוע, תפקיד ראשי |
| 2024 | אדוני האוויר | סמל קן למונס | סדרת טלוויזיה, תפקיד ראשי |
הערות שוליים

1 2  Bonnie Bennett, Rafferty Law, Biography Mask, ‏5 באוגוסט 2021
↑  Claire Hodgson, Jude Law's son stars in new Dolce & Gabbana campaign alongside a load of other sons-of-famous-people, Cosmopolitan, ‏5 בundefined 2017
↑  New Noise: Outer Stella Overdrive release debut single State Your Name, Wonderland, ‏5 באוקטובר 2018
↑  Raff Law: "No carbs, no alcohol, no cigarettes – I quit all of it", British GQ, ‏1 בינואר 2020
↑  'The Hat' starring Jude Law and Raff Law - The Who, The Who, ‏2 באוגוסט 2020
↑  Jen Juneau, Jude Law's Son Rafferty Makes Film Debut in Twist Alongside Michael Caine, Lena Headey: Trailer, PEOPLE.com, ‏4 במאי 2021
↑  Andreas Wiseman, Deadline, Deadline, ‏2 במרץ 2021
↑  From Simon Boyle's Bizarre column, Ed Sheeran records tribute song for tragic Jamal Edwards and shoots video starring his family and..., The US Sun, ‏4 במרץ 2022
שיטת נורדוף-רובינס לטיפול במוזיקה

שיטת נורדוף-רובינס לטיפול במוזיקה, הידועה גם בשם טיפול קריאטיבי במוזיקה, התפתחה במשך 17 שנות עבודה משותפת של פול נורדוף וקלייב רובינס שהחלה ב-1958. במקור פותחה שיטת הטיפול עבור ילדים בעלי מוגבלויות שונות, כמו עיכוב התפתחותי, מוגבלויות פיזיות או נפשיות. פול נורדוף, מוזיקולוג, מטפל במוזיקה ומושפע מתורות אנתרופוסופיות, הושפע מעקרונות בתורתו של רודולף שטיינר, מייסד האנתרופוסופיה. שיטת נורדוף-רובינס בטיפול במוזיקה מעוגנת בהנחת העבודה המאמינה שכל אחד מגיב למוזיקה, לא משנה כמה חולה הוא או נכה. השיטה מתבססת על תפיסת המוזיקה כבעלת איכויות ייחודיות בשיפור ובפתיחת ערוצי תקשורת, מחוללת שינוי ומביאה להתפתחות יצירתית בכל אחד. מטפלים בשיטת נורדוף-רובינס פועלים בכל רחבי העולם ומרכזי טיפול והכשרה קיימים בארצות המערב וכן בדרום אפריקה ואף במזרח הרחוק.